खास बात यह है कि जीएसटी लगने के बाद चारबाग स्टेशन पर तैनात एजेंट व अधिकारियों के बीच सांठगांठ ज्यादा हो गई थी। दरअसल, जीएसटी के प्रारंभिक चरण में जांच को शिथिल कर दिया गया था। इस कारण से जीएसटी लगने के कुछ समय बाद ही रेलवे से आने वाली माल की मात्रा कहीं ज्यादा बढ़ गई थी। इसमें स्टेशन पर तैनात होने वाली जांच इकाईयां व एजेंट की जेब भर रहे थे, जबकि बाकी लोगों को माल की आमद न होने की जानकारी देकर पल्ला छुड़ाया जा रहा था। आखिर में यही मतभेद इस पूरे सिंडीकेट पर हमले का सबब बन गया।